stanford-oval/wikipedia huggingface dataset:
Kokeellinen arkeologia

Kokeellista puunkaatoa rekonstruoidulla nauhakeraamisen kulttuurin (noin 5600–5000 eaa.) talsolla, millä pyritään vertailemaan talson terään ja puunrunkoon syntyviä jälkiä arkeologisissa löydöksissä oleviin jälkiin.
Kokeellinen arkeologia on arkeologian ala, joka kokeilemalla pyrkii keräämään tietoa esihistoriallisen tai historiallisen elämän käytännöllisistä puolista. Tyypillisiä kokeellisen arkeologian tutkimuskohteita ovat esimerkiksi muinaiset rakennustekniikat, työ- ja tarvekalujen tai aseiden valmistaminen ja käyttö sekä maanviljely.
Elävän historian toiminta muistuttaa usein kokeellista arkeologiaa, mutta kokeelliseksi arkeologiaksi voidaan kutsua vain tieteellisesti valvottua tutkimusta.
Ode to J. Smith

| Ode to J>  Smith Travis |
| --- | --- | --- |

Studioalbumin tiedot
 Äänitetty : helmi–maaliskuu 2008
 Julkaistu: 29. syyskuuta 2008
 Tuottaja(t): Emery Dobyns
 Tyylilaji: alternative rock, indie rock, brittipop
 Kesto: 36.56
 Levy-yhtiö: Red Telephone Box, Fontana
Listasijoitukset
  20.  122.
Travisin muut julkaisut
| The Boy with No Name 2007 | Ode to J. Smith 2008 | Where You Stand 2013 |
Ode to J. Smith on skotlantilaisen vaihtoehtorock-yhtye Travisin kuudes studioalbumi. Se julkaistiin 29. syyskuuta 2008 Britanniassa ja Yhdysvalloissa 4. marraskuuta 2008. Albumin ensimmäinen single "Something Anything" julkaistiin 15. syyskuuta 2008.
Albumi nousi Isossa-Britanniassa virallisen albumilistan sijalle 20. Yhdysvalloissa se ylsi Billboard 200 -listan sijalle 122.
Kappaleet

Chinese Blues – 3.46
J. Smith – 3.04
Something Anything – 2.22
Long Way Down – 2.39
Broken Mirror – 3.12
Last Words – 4.11
Quite Free – 4.00
Get Up – 3.13
Friends – 3.24
Song to Self – 3.46
Before You Were Young – 3.19
Sarah – 4.26 (Japanin bonuskappale)
Kokoonpano

Francis Healy – laulu, kitara
Andy Dunlop – kitara
Dougie Payne – basso, taustalaulu
Neil Primrose – rummut
Arviot

Allmusic:
Desibeli.net:
Pitchfork Media: 5/10
Soundi:
Koiralampi (Orivesi)

| Koiralampi |
| --- | --- |
Valtiot:  Suomi
Maakunnat:  Pirkanmaa
Kunnat:  Orivesi
Koordinaatit:  61°41′49″N, 24°35′39″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Längelmäveden alue (35.72)
Laskujoki:  oja Koljonselkään 
Järvinumero:  35.722.1.008
Mittaustietoja
Pinnankorkeus:  104,1 m  
Rantaviiva:  0,696 km  
Pinta-ala:  1,634 ha  
Saaria:  ei saaria 
 fiKoiralampi 
Koiralampi  on Pirkanmaalla Orivedellä sijaitseva lampi, joka kuuluu Kokemäenjoen vesistöön.
Maantietoa

Lammen pinta-ala on 1,6 hehtaaria ja se on 300 metriä pitkä ja 100 metriä leveä. Lammella ei ole kartan mukaan saaria ja se on autio. Sen rantaviivan pituus on 700 metriä ja sen rannat ovat suota.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueella (35.7) Längelmäveden alueeseen (35.72) , jonka Koljonselän alueeseen (35.722) se kuuluu. Lammen vedenpinnan korkeus on 104,1 metriä mpy. Siihen on johdettu ympäröivältä suolta kuivatusojia. Yksi niistä muodostaa sen laskuojan, joka laskee Koljonselän Viuhkoselällä Hirvelänlahteen.
Historiaa

Vuoden 1957 peruskartassa sen itä- ja länsipuolilla sijaitsi peltopalstat. Lampeen ei ollut johdettu vielä kuivatusojia, mutta seuraavassa vuoden 1977 kartassa molemmilta pelloilta tuli ojat lampeen. Suo ojitettiin vasta vuoden 1986 kartan julkaisun jälkeen.
Kirsti Tuokko

| Kirsti Tuokko> Henkilötiedot |
| --- | --- |
Syntynyt: 1943 (ikä 80–81)
Ammatti:  taidemaalari
Taiteilija
Ala:  maalaustaide
Aiheesta muualla
Kotisivut
Kirsti Tuokon Shoppailijat  2012 Tampereen Vuoreksessa.
Kirsti Tuokko (s. 1943) on suomalainen taidemaalari ja kuvaamataidonopettaja.
Öljyllä läpinäkyvän pleksin nurjalle puolelle maalattujen teosten aiheena on usein muotikuvasto ja poseeraaminen. Toisinaan Tuokko piirtää uria pleksin pintaan kuivaneulamaisesti.
Taideteollisessa korkeakoulussa kuvaamataidonopettajaksi opiskelleen Tuokon isä oli kansantajuisia tietokirjoja kirjoittanut Reino Tuokko, joka oli myös Ylen esitelmäosaston päällikkö.
Tuokon teoksia on Helsingin taidemuseo HAM, Emman, Tampereen taidemuseon, Jenny ja Antti Wihurin rahaston ja Saastamoisen säätiön kokoelmissa.
Julkiset teokset

Shoppailijat, maalaus pleksille 2012, Vuores.
Chillaa meidän kanssa, öljy pleksille 2018, Sydänsairaala Tampere
Lost Shoes, Attila, Tampere
Aiheesta muualla

Kirsti Tuokon verkkosivut
Kirsti Tuokko taiteilijamatrikkelissa
Kirsti Tuokko Kansallisgallerian kokoelmissa
Kirsti Tuokko, Jonni Roos haastattelee Tuokkoa Kuusi kuvaa -ohjelmassa
Kipponen

| Kipponen |
| --- | --- |

Valtiot:  Suomi
Maakunnat:  Keski-Suomi
Kunnat:  Petäjävesi
Koordinaatit:  62°16′27″N, 25°19′00″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Ala-Kintauksen valuma-alue (14.55)
Järvinumero:  14.551.1.003
Mittaustietoja
Pinnankorkeus:  151,3 m 
Rantaviiva:  5 km 
Pinta-ala:  31 ha  
Tilavuus:  0,0007 km³ 
Keskisyvyys:  2,2 m 
Suurin syvyys:  6,5 m 
 fiKipponen 
Kipponen on noin 31 hehtaarin laajuinen järvi Petäjävedellä. Se kuuluu Jämsän reitin Kintauden haaraan. Kipponen toimii Koskensaaren naulatehtaan säännöstelyaltaana. Tehtaan vesivoimalaitoksen rakennusvirtaama on 22,7 m³/s ja pudotuskorkeus 21,5 metriä.
Maantiede

Kipponen on matala ja saareton, sen vedet laskevat länteen kohti Rautajalkaa, jonka kaakkoiskulmalla virta kääntyy etelään ja päätyy Huhtia-Pyhäjärven pohjoisimpaan kolkkaan. Kipposen ja Rautajalan korkeusero on Jämsän reitin suurimpia, noin 23 metriä.
Kipponen kuuluu Huhtian alueen kolmannen jakovaiheen vesistöön, jonka muita järviä ovat Huhtia–Pyhäjärvi, Rautajalka ja Kaakkolampi. Toinen jakovaihe on Ala-Kintauksen valuma-alue ja ensimmäinen on Jämsän reitin valuma-alue. Päävesistö on Kymijoen vesistö.
Jämsän reitti

Jämsän reitin Kintauden haara, suluissa korkeus metreinä merenpinnan yläpuolella:
Ylä-Kintaus (154,5) → Ala-Kintaus (154,4) → Kipponen (151,3) → Rautajalka (128,1) → Huhtia-Pyhäjärvi (127,8) → Könkköjoki → Könkönkoski → Pitkäkoski → Karikkokoski → Myllykoski → Sahakoski → Jämsänvesi–Petäjävesi (111,1).
Konstaapeli Intiassa

| Konstaapeli Intiassa> The Indian Detective |
| --- | --- |

Tyyli:   komedia  draama 
Kestoaika:  44–46 minuuttia
Luoja(t):   Frank Spotnitz  Smita Bhide 
Kehittäjä(t):   Frank Spotnitz  Smita Bhide 
Pääosissa:   Russell Peters  Anupam Kher  William Shatner  Christina Cole  Mishqah Parthiephal 
Alkuperämaa:   Kanada
Esitetty:  23. marraskuuta 2017 – 14. joulukuuta 2017
Tuotantokausia:  1
Jaksoja:  4
Tuotanto
Tuottaja(t):  Trevor Hopkins
Tuotantoyhtiö(t):  CTV
Aiheesta muualla
Virallinen sivusto
IMDb 
Konstaapeli Intiassa on kanadalainen komediadraamasarja vuodelta 2017. Se kertoo Doug D’Mellosta (Russell Peters), poliisista, joka lentää sairaan isänsä luokse Mumbaihin ja sotkeutuu murhatutkimukseen.
Ensimmäinen tuotantokausi on neljän jakson pituinen.
Näyttelijät ja hahmot

| 0 | 1 | 2 |
| --- | --- | --- |
|  Russell Peters  | … |  Douglas D’Mello   |
|  Anupam Kher  | … |  Stanley D’Mello   |
|  William Shatner  | … |  David Marlowe   |
|  Christina Cole  | … |  Robyn ”Bob” Gerner   |
|  Mishqah Parthiephal  | … |  Priya Athans   |
|  Hamza Haq  | … |  Gopal Chandekar   |
|  Meren Reddy  | … |  komisario Abhishek Devo   |
|  Scott Cavalheiro  | … |  Rocco Farinelli   |
|  Daniel DeSanto  | … |  Todd Johnson   |
|  Angelo Tsarouchas  | … |  Jerry Wax   |
|  Farouk Valley-Omar  | … |  Dattu   |
|  Stephen Jennings  | … |  luutnantti Ross McKinnon   |
|  Nathan Dales  | … |  agentti Shamansky   |
|  Gia Sandhu  | … |  Shari Kadu   |
|  Pranesh Maharaj  | … |  Vimal   |
|  Khalil Kathrada  | … |  Kishan Parulkar   |
|  Rafiq Jajbhay  | … |  Rubi Singh   |
|  Neil Govender  | … |  taksinkuljettaja Sanchild   |
Lähde:
Käännös suomeksi
Need for Speed: Underground 2

| Need for Speed: Underground 2 |
| --- | --- |

Kehittäjä:  EA Black Box   Pocketeers (GBA) Ideaworks Game Studio (mobiili)
Julkaisija:  EA Games
Jakelija:  Nintendo eShop
Tuottaja:  Scott Niels
Säveltäjä:  Tom Salta
Pelisarja:  Need for Speed
Pelimoottori:  EAGL
Julkaistu:  Microsoft WindowsNA 9. marraskuuta 2004EU 19. marraskuuta 2004Game Boy Advance, GameCube, PlayStation 2 & XboxNA 15. marraskuuta 2004EU 19. marraskuuta 2004PlayStation PortableNA 14. maaliskuuta 2005EU 1. syyskuuta 2005Nintendo DSNA 10. toukokuuta 2005EU 27. toukokuuta 2005MobiiliNA 15. heinäkuuta 2005
Lajityyppi:  ajopeli
Pelimuoto:  yksinpeli, moninpeli
Ikäluokitus:  ESRB: E  Virheellinen ESRB-arvo OFLC: G PEGI: 3
Alusta:  Windows, Nintendo GameCube, PlayStation 2, Xbox, Game Boy Advance, Nintendo DS, PlayStation Portable, matkapuhelin
Jakelumuoto:  CD, DVD, UMD, GameCuben 8cm optinen levy, pelimoduuli
Lisää peliartikkeleitaVideopelien teemasivulla
Infobox OK   : 
Need for Speed: Underground 2 (Lyhennettynä NFSU2) on Electronic Artsin kehittämä ajopeli, joka julkaistiin marraskuussa 2004. Se on Need for Speed: Undergroundin jatko-osa ja osa Need for Speed -pelisarjaa. Peli julkaistiin Nintendo GameCubelle, PlayStation 2:lle, Xboxille, Nintendo DS:lle, Game Boy Advancelle ja Microsoft Windowsille. PlayStation Portablelle peli julkaistiin nimellä Need for Speed: Underground Rivals.
Underground 2 on edeltäjänsä tapaan laittomiin katukisoihin sekä autojen virittämiseen keskittyvä arcadepeli. Uusi osa tuo mukanaan mm. katumaasturit, uusia kisamuotoja ja lisää viritysosia.
Pelaaminen > Kisamuodot

Need for Speed: Underground 2:ssa on yhteensä kuusi eri kisamuotoa, vapaa-ajon aikana käytössä oleva ”Outrun” sekä itse vapaa-ajo. Kisoja on pelissä yhteensä noin 150. ”Circuit” on ratakisa, jossa on tarkoituksena ajaa tietty ratakierros läpi ennalta määrätyn monta kertaa ja tulla maaliin ensimmäisenä. ”Sprint” on sprintti, jonka tarkoituksena on ajaa pisteestä A pisteeseen B mahdollisimman nopeasti. ”Drag” on kiihdytyskisa jossa on tarkoituksena ajaa mahdollisimman nopeasti suora reitti maaliin. Se on ainoa kisamuoto, jossa auto voi hajota. ”Drift” on driftauskisa, jossa on tarkoituksena driftata ja kerätä näin drift-pisteitä. ”Street X” on katurata, jossa on tarkoituksena ajaa kapeilla katuradoilla mahdollisimman nopeasti. Kisamuoto on ainoa Drift-kisatyypin lisäksi, jossa ei ole käytettävissä ilokaasua. ”Underground Racing Leaguen” (URL) tarkoituksena on ajaa suljetulla radalla ratakisojen tapaan kierroksia. Osa URL:sta on kaksi- tai kolmeosaisia, jolloin korkeimmat yhteispisteet kisoista saanut voittaa. ”Outrunit” ovat vapaa-ajossa ajettavia haastekisoja, jotka pelaaja voi aloittaa ”haastamalla” toisen kaupungissa liikkuvan tuning-auton. Kilpailun voittaa se, kumpi saa ensin kerättyä 300 metriä etumatkaa vastustajaansa.
Pelaaminen > Moninpeli

Need for Speed: Underground 2 sisälsi internetissä pelattavan moninpelin Microsoft Windowsille, PlayStation 2:lle ja Xboxille. Moninpelissä oli mahdollista pelata muita pelaajia vastaan eri kisamuodoissa sekä vapaa-ajossa. Kisan järjestäjä pystyi valitsemaan muun muassa kisaradan, kilpailijoiden määrän (2-6) ja rajata kisassa käytettävät autot vain uramuodossa tehtyihin.
EA sulki pelin moninpelimahdollisuuden Xboxilta sekä Windowsin demoversiolta elokuussa 2006, PlayStation 2:lta ja Windowsin täysversiolta marraskuussa 2007.
Tarina

Undeground 2:n juoni keskittyy aikaan Need for Speed: Undergroundin jälkeen. Juonta viedään eteenpäin erilaisilla sarjakuvatyyppisillä välikohtauksilla sekä pelaajalle lähetettävillä puhelinsoitoilla ja tekstiviesteillä.
Prologi alkaa siitä, kun päähenkilö ajaa Nissan Skyline R34 -autoa Olympic Cityssä puoli vuotta ennen nykyhetkeä. Päähenkilö ottaa tämän jälkeen vastaan kisahaasteen pahaenteiseltä henkilöltä, joka tarjoaa pelaajalle paikkaa tämän jengissä, mutta ”ei hyväksy kieltävää vastausta”. Hän päättää ajaa kisan Samanthan (pelaajan ystävä Underground -pelistä) varoituksista huolimatta. Kesken kisan hänen eteensä ilmestyy kuitenkin musta Hummer H2 -katumaasturi joka tuhoaa hänen Skylinensa täysin. Hummerin kuljettaja soittaa hätäpuhelun ja ilmoittaa onnettomuudesta.
Päähenkilö siirtyy nykyhetkeen ja on lentokoneessa matkalla Olympic Citystä Bayviewiin. Hänellä on istuimensa vieressä viesti Samanthalta, jossa tämä kertoo hänen ystävänsä Rachelin (Brooke Burke) auttavan pelaajan alkuun uudessa kaupungissa ja antaa pelaajalle Rachelin Nissan 350Z -auton avaimet. Hän saapuu Bayviewin lentokentälle ja saa ajaa muutaman kilpailun ennen kuin palauttaa auton takaisin Rachelille paikalliseen autokauppaan. Autokaupassa hän saa valita ensimmäisen autonsa. Auto on muiden pelin autojen tapaan ilmainen ja se perustellaan Nissan Skylinesta saaduilla vakuutusrahoilla.
Tämän jälkeen päähenkilön pitää läpäistä ajotehtäviä saadakseen mainetta Bayviewissä ja löytääkseen Skylinensa tuhonneen henkilön. Hänen Skylinensa tuhonneeksi henkilöksi paljastuu Caleb-niminen mies. Voitettuaan useita kisoja päähenkilö pääsee Calebin The Wraiths -nimiseen katujengiin. Hän haastaa jengin jäsenet Underground Racing League -kisasarjaan (URL) ja saa puolelleen Calebin kakkosmiehen, Nikkin (ääninäyttelijänä Kelly Brook). Myöhemmin Rachel kertoo päähenkilölle, että Caleb on manipuloinut pelaajan sponsorisopimuksia tämän hyväksi. Päihitettyään kaikki jengin jäsenet Caleb haastaa pelaajan kisaan tämän Pontiac GTO:ta vastaan. Päähenkilö suostuu ja peli päättyy Calebin hävittyä kisan. Palkinnoksi hän saa käyttöönsä kaikki tuning-osat sekä autot.
Kehitys

EA Black Box aloitti Need for Speed: Underground 2:n kehittelyn heinäkuussa 2003 runsas vuosi ennen pelin julkaisua. Peliin luotiin yli 200 kilometriä ajotietä, kun sarjan edellisessä osassa tietä oli vain noin 40 kilometriä. Kritiikistä huolimatta kehittäjät päättivät tehdä Underground 2:sta edeltäjänsä tapaan yöhön sijoittuvan pelin. Tuottaja Chuck Osieja perusteli päätöstä sillä, että myös oikeat laittomat katukisat käydään yleensä öisin. Peliin lisättiin myös sääolosuhteiden vaihtuminen: eri kaupunginosiin voi satunnaisesti tulla vesisateita.
Ennen pelin julkaisua EA järjesti avoimen kilpailun, jossa osallistujien piti suunnitella ja piirtää pelin autoihin oma tarrakuvio. Kilpailun voittaneet kymmenen kuviota lisättiin pelin lopulliseen versioon.
Ääniraita

Need for Speed: Underground 2:n ääniraita koostuu 27:stä EA Traxin valitsemasta kappaleesta. Kappaleet on jaoteltu niin, että niistä osa soi vain valikoissa ja osa kisatilanteissa. Pelin tunnuslaulu on rock-yhtye The Doorsin ja rap-laulaja Snoop Doggin kappale ”Riders on the Storm”. Pelin soundtrackista julkaistiin 15. marraskuuta 2004 albumi Need For Speed Underground 2: Original Soundtrack.
| Need For Speed Underground 2: Original Soundtrack |
| --- | --- | --- | --- | --- | --- | --- | --- | --- | --- |
| Nro | Nimi | Artisti | Kesto |  |  |  |  |  |  |
| 1. | ”Riders On The Storm” (Fredwreck Remix) | The Doors featuring Snoop Dogg | 06.12 |  |  |  |  |  |  |
| 2. | ”I Need Speed” | Capone | 03.25 |  |  |  |  |  |  |
| 3. | ”I Do” | Chingy | 03.56 |  |  |  |  |  |  |
| 4. | ”That’z My Name” | Sly Boogy | 03.28 |  |  |  |  |  |  |
| 5. | ”LAX” | Xzibit | 03.17 |  |  |  |  |  |  |
| 6. | ”Lean Back” | Terror Squad | 04.10 |  |  |  |  |  |  |
| 7. | ”Switch/Twitch” | Fluke | 04.13 |  |  |  |  |  |  |
| 8. | ”Rush Hour” | Christopher Lawrence | 04.03 |  |  |  |  |  |  |
| 9. | ”Rocket Ride” (Soulwax Remix) | Felix da Housecat | 03.02 |  |  |  |  |  |  |
| 10. | ”Hard EBM” | Sin | 03.39 |  |  |  |  |  |  |
| 11. | ”Mind Killer” (Jagz Kooner Remix) | Adam Freeland | 05.44 |  |  |  |  |  |  |
| 12. | ”Nothing But You (Cirrus Remix)” | Paul Van Dyk | 04.00 |  |  |  |  |  |  |
| 13. | ”E-Ville” | Sonic Animation | 04.28 |  |  |  |  |  |  |
| 14. | ”The Death & Resurrection Show” | Killing Joke | 04.57 |  |  |  |  |  |  |
| 15. | ”Give it All” | Rise Against | 02.48 |  |  |  |  |  |  |
| 16. | ”Scavenger” | Killradio | 02.37 |  |  |  |  |  |  |
| 17. | ”Notice of Eviction” | The Bronx | 02.15 |  |  |  |  |  |  |
| 18. | ”No W” | Ministry | 02.50 |  |  |  |  |  |  |
| 19. | ”In My Head” | Queens of the Stone Age | 04.00 |  |  |  |  |  |  |
| 20. | ”Determined” | Mudvayne | 02.38 |  |  |  |  |  |  |
| 21. | ”I am Weightless” | Septembre | 02.05 |  |  |  |  |  |  |
| 22. | ”Crashing Foreign Cars” | Helmet | 02.29 |  |  |  |  |  |  |
| 23. | ”Back on a Mission” | Cirrus | 03.33 |  |  |  |  |  |  |
| 24. | ”Black Betty” | Spiderbait | 03.26 |  |  |  |  |  |  |
| 25. | ”Nobody” | Skindred | 03.15 |  |  |  |  |  |  |
| 26. | ”Skeptic” | Snapcase | 02.23 |  |  |  |  |  |  |
| 27. | ”The Celebration Song” | Unwritten Law | 03.42 |  |  |  |  |  |  |
|  |  |  | 01.36.35 |  |  |  |  |  |  |
Vastaanotto

| Vastaanotto> Yhteispisteet.Kerääjä | Vastaanotto> Yhteispisteet.Pisteet |
| --- | --- |
GameRankings: 81,37% (PS2)   82,61% (Xbox)   69,45% (Game Boy Advance)  84,52 (Windows)   65,76% (DS)   86,00% (Mobile)
Metacritic: 82/100 (PC)  82/100 (PS2)  77/100 (Xbox)  72/100 (Game Boy Advance)  65/100 (DS)
Arvostelupisteet
Julkaisu: Pisteet
1UP.com: 8,5/10
Eurogamer: 6/10
GamePro: 5/5
GameSpot: 7,4/10
GameSpy: 4,5/5
IGN: 9.1/10 (PC)  9.0/10 (PS2)  8.3/10 (GameCube)  8.0/10 (Game Boy Advance)  7.0/10 (DS)
Underground 2:ta myytiin yhteensä 9 miljoonaa kappaletta. Vastaanotto oli pääsääntöisesti myönteistä, mutta peliä myös arvosteltiin osittain voimakkaasti. Peli sai kehuja muun muassa uudesta avoimesta pelimaailmasta ja uusista virittelymahdollisuuksista. Suurimmat arvostelun kohteet olivat kisojen väliset pitkät ajomatkat, väritön ääninäyttely, kapea musiikkivalikoima ja liiallinen tuotesijoittelu.
Multimediasivusto IGN:n toimittaja Douglass C. Perry kiitti pelin visuaalista ilmettä ja äänimaailmaa. Hän kuitenkin moitti sarjakuvien avulla etenevää juonta, pelin soundtrackia ja automallinnusta. Pelisivusto GameSpotin Jeff Gerstmann kehui Underground 2:n moninpeliä, grafiikkaa ja äänimaailmaa. Hän kuitenkin moitti pitkiä ajomatkoja kisojen välillä, tylsiä kisoja, autojen hajoamattomuutta, autojen pakkoviritystä rumilla osilla ja pelin soundtrackia. Hän esitti eniten kritiikkiä pelin tuotesijoittelua kohtaan: ruudussa koko pelin ajan näkyvä Cingularin logo ”ylitti rajan”. 1UP -sivuston pelikriitikko David Smith kehui erityisesti uutta Street X -pelimuotoa ja pelimaailman monipuolisuutta. Smith kuitenkin kritisoi pelin täysin merkityksettömiä tuunausmahdollisuuksia ja musiikkivalikoiman yksinkertaisuutta. Monien muiden pelikriitikoiden tapaan myös GameSpyn Ryan O’Donnell kritisoi pelin soundtrackia, mutta kehui grafiikoita.
Need for Speed: Underground 2 voitti GameStarin ja GamePron vuonna 2004 järjestämässä GameStar/GamePro Leserpreis 2005 -tilaisuudessa sekä vuoden parhaan tietokone- että konsoliurheilupelin palkinnon.
Aiheesta muualla

Viralliset kotisivut (Arkistoitu – Internet Archive) (englanniksi)
Need for Speed: Underground 2 MobyGamesissa (englanniksi)
Need for Speed: Underground 2 MusicBrainzissa (englanniksi)
| --- | --- |
Pelisarja::  The Need for Speed (1994) II III: Hot Pursuit (1998) High Stakes Porsche Unleashed Hot Pursuit 2 Underground Underground 2 Most Wanted (2005) Carbon ProStreet Undercover Shift Nitro World Hot Pursuit (2010) Shift 2: Unleashed The Run Most Wanted (2012) Rivals No Limits Need for Speed (2015) Payback (2017) Heat (2019)
Muut osat::  V-Rally V-Rally 2 V-Rally 3 Motor City Online
Kuvakaappaus kilpailutilanteesta.
Kuvankaappaus sarjakuvalla toteutetusta välinäytöksestä.
Kiina-ilmiö (elokuva)

| Kiina-ilmiö> The China Syndrome |
| --- | --- |

Ohjaaja:  James Bridges
Käsikirjoittaja:   Mike Gray  T. S. Cook  James Bridges 
Tuottaja:  Michael Douglas
Säveltäjä:  Stephen Bishop
Kuvaaja:  James Crabe
Leikkaaja:  David Rawlings
Lavastaja:   Arthur Jeph Parker  George Jenkins 
Pääosat:   Jane Fonda  Jack Lemmon  Michael Douglas 
Valmistustiedot
Valmistusmaa:  Yhdysvallat
Tuotantoyhtiö:   Columbia Pictures  IPC Films 
Levittäjä:  Columbia Pictures Netflix
Ensi-ilta:  16. maaliskuuta 1979
Kesto:  122 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Kiina-ilmiö (The China Syndrome) on samannimiseen romaaniin perustuva James Bridgesin ohjaama yhdysvaltalainen elokuva vuodelta 1979. Elokuvassa Jane Fondan näyttelemä televisiotoimittaja Kimberly Wells kuvausryhmineen todistaa läheltä pitänyttä ydinvoimalan sydämen sulamisonnettomuutta. Elokuvan ensi-ilta oli vain 11 vuorokautta ennen Three Mile Islandin ydinvoimalaonnettomuutta. Elokuva oli ehdolla Oscar-palkinnon saajaksi parhaasta miespääosasta (Jack Lemmon), naispääosasta (Jane Fonda), alkuperäiskäsikirjoituksesta (Mike Gray, T. S. Cook ja James Bridges) ja lavastuksesta (Arthur Jeph Parker ja George Jenkins).
Roolit

| 0 | 1 | 2 |
| --- | --- | --- |
|  Jane Fonda  | … |  Kimberly Wells   |
|  Jack Lemmon  | … |  Jack Godell   |
|  Michael Douglas  | … |  Richard Adams   |
|  Scott Brady  | … |  Herman De Young   |
|  James Hampton  | … |  Bill Gibson    |
|   Scott Brady   | … |   Herman DeYoung   |
|   Wilford Brimley   | … |   Ted Spindler    |
|   Peter Donat   | … |   Don Jacovich   |
|   Richard Herd   | … |   Evan McCormack   |
|   Daniel Valdez   | … |   Hector Salas   |
|   Stan Bohrman   | … |   Pete Martin   |
|   James Karen   | … |   Mac Churchill    |
Aiheesta muualla

Kiina-ilmiö Internet Movie Databasessa (englanniksi)
Knocking at Your Back Door

| ”Knocking at Your Back Door” Deep Purple |
| --- | --- | --- |

Singlen tiedot
 Albumilta: Perfect Strangers
 Julkaistu: 1985
 Tyylilaji: hard rock
 Kesto: 07.09
 Levy-yhtiö: Polydor, Mercury
Deep Purplen muut singlet
| ”You Keep on Moving” 1975 | ”Knocking at Your Back Door” 1985 | ”Perfect Strangers” 1985 |
Knocking at Your Back Door on hard rock/heavy metal yhtye Deep Purplen kappale vuodelta 1984. Se julkaistiin albumilla Perfect Strangers 1984 sekä singlenä 1985.
Aiheesta muualla

Deep Purple - Knocking At Your Back Door YouTubessa
Kirsti Penttinen

Kirsti Penttinen (11. joulukuuta 1924 Sortavalan maalaiskunta – 29. maaliskuuta 2004 Helsinki) oli suomalainen filosofian lisensiaatti ja radiotoimittaja.
Penttinen oli 1940-luvun lopulla Ylioppilaslehden toimitussihteerinä ja myöhemmin 1950-luvulla muun muassa Hopeapeili-lehden toimittajana. Hän oli sitten Yleisradion palveluksessa vuosina 1957–1984. Penttinen teki aluksi radioon kirjallisuusohjelmia mutta myöhemmin hän alkoi tehdä useilta eri elämän alueilta. Hän siirtyi vuonna 1974 Yleisradion sisällä koulutus- ja perehdytystehtäviin mutta jatkoi myös työtään radiotoimittajana. Penttinen toimi 1980-luvulla monien kehitys- ja ohjelmaprojektien vetäjänä ja hän kirjoitti myös radion ohjelmatyön oppikirjoja. Penttinen toteutti muun muassa Kun radio tuli meille ja Kun tv tuli meille -kirjoituskilpailut. Hän valmistui filosofian lisensiaatiksi 1971 ; lisensiaattityön Muistokirjakäytänne Suomessa aiheena olivat muistovärssyt.
Teoksia

Radion ohjelmatyön perusteita ; kirj. Pertti Korpinen, Kirsti Penttinen ; toim. Kristiina Damström ; piirrokset Pertti Korpinen. Yleisradio, Koulutustoimisto, Helsinki 1977
Muistokirjan tarina : albuminlehtiä ja muistovärssyjä kahdelta vuosisadalta. WSOY 1983
Helsinkiläiset taiteilijat : taiteilijakunnan rakenne sekä työ- ja elinolot ; kirj. Vesa Keskinen, Kirsti Penttinen ; selvitystyöhän osallistunut Marja-Elina Tyrväinen ; julkaisija Helsingin kaupunki. Kulttuuriasiainkeskus. Helsinki 1986
Sortavala ja Laatokan maisemat : muistelmia ja kuvia vanhasta Sortavalasta, saaristosta ja maalaiskunnasta ; teksti Sakari Talvitie, Kirsti Penttinen. Lappeenranta 1988
Palkinnot

Tiedonjulkistamisen valtionpalkinto 1973
Kalevalaseuran tunnustuspalkinto 1994
Aiheesta muualla

Hän etsi aikaansa – Kirsti Penttisen radio-ohjelma kirjailija Olavi Paavolaisesta vuodelta 1964 (Yle Elävä arkisto : Arkiston helmiä)